Diari Oficial de la Generalitat Valenciana


Sumari del DOGV 459, del 05-11-1986 (1986/807481)

RESOLUCIÓ de 21 d'octubre de 1986, de la Direcció General de Tributs, per la qual s'aproven els models d'actes de la Inspecció dels Tributs de la Generalitat Valenciana.
-------------------------------------------------------------------------------------------------------------------------------------------------------------------------

### Dades del document

Número de DOGV
:   459

Data del DOGV
:   05-11-1986

Secció del DOGV
:   ALTRES DISPOSICIONS

Número del document
:   1986/807481


Data del document
:   21-10-1986

Organisme emissor
:   Conselleria d'Economia i Hisenda

Tipus de document
:   Resolució

Resolució de 21 d'octubre de 1986, de la Direcció General de Tributs, per la qual s'aproven els models d'actes de la Inspecció dels Tributs de la Generalitat Valenciana.  
L'Ordre del Conseller d'Economia i Hisenda d?1 de juliol de 1986, i la posterior Resolució d'aquesta Direcció General, ambdues relatives a l'organització dels serveis en matèria tributària d'aquesta Generalitat Valenciana, tenen com a conseqüència substantiva l'acomodació dels suports sobre els quals s'expliciten les actuacions inspectores.   
D'altra banda, cal igualment tenir en compte les peculiaritats idiomàtiques de la nostra Comunitat, de manera que es posen en pràctica les previsions contingudes en la normativa en vigor sobre l'ús del valencià.   
Conseqüentment, aquesta Direcció General ha resolt:   
Primer. S'aproven els models oficials d'actes que acompanyen aquesta Resolució com a annexes I a VIII, ambdós inclusivament, en els quals documentarà les seues actuacions la Inspecció dels Tributs. El subjecte passiu tindrà dret a demanar, d'acord amb les disposicions legals que regulen l'ús del valencià, que la redacció dels documents es realitze en qualsevol de les llengues oficials de la nostra Comunitat, en aquest cas s'utilitzaran els models d'actes que corresponguen d'entre els aprovats en aquesta Resolució.   
Segon. En omplir aquests models, s'observaran els criteris i les instruccions recollits en l'annex V de la Resolució de 27 de maig de 1986, de la Secretaria General d'Hisenda, per la qual s'aproven els models d'actes de la Inspecció dels Tributs.   
Tercer. Si per la seua extensió no es poguessen recollir en el model d'acta que pertoque totes les circumstàncies que hagen de constar-hi, es reflexaran en els annexos, els models dels quals s'insereixen sota els números IX i X d'aquesta Resolució, que formaran part de l'acta amb caràcter general.   
Quart. Mentre no dispose la Inspecció dels Tributs dels nous models d'actes, aquestes continuaran formalitzant-se transitòriament en els models i annexos que s'utilitzen actualment.   
No obstant això, i d'acord amb el que disposa l'Ordre del Conseller d'Economia i Hisenda d?1 de juliol de 1986 i la posterior Resolució d'aquesta Direcció General, els annexos a les actes model A.01, A.02, A.05 i A.06 es modificaran en el sentit d'expressar que els recursos de reposició s'interposaran, les al·legacions s'efectuaran o els actes administratius es dictaran davant o per l'Inspector Regional.   
Cinqué. Els expedients a què dóne lloc la incoació de les actes d? inspecció, es referesquen tant a tributs cedits com a tributs propis, es regiran pel que disposa el Reglament General de la Inspecció dels Tributs, aprovat pel Reial Decret 939/1986 de 25 d'abril i la seua legislació concordant.   
Sisé. La Inspecció Regional de Tributs dictarà les instruccions necessàries per a l'execució d'aquesta Resolució.   
Seté. Aquesta Resolució entrarà en vigor el mateix dia de la seua publicació en el Diari Oficial de la Generalitat Valenciana.   
València, 21 d'octubre de 1986.-El Director General de Tributs: Josep Cros Garrido.   
Veure imatge